***Asif, Vasif, Ağasif*** tammetrajlı bədii filmi rejissor Rasim İsmayılov tərəfindən 1983-cü ildə ekranlaşdırılmışdır. Film "Azərbaycanfilm" kinostudiyasında istehsal edilmişdir. Film çox yığcam, adi həyat hadisələrindən ibarət bir süjetə malikdir. Onun mərkəzində Asif (Emil Pənahov), Vasif (Ramin Aslanov) və Ağasif (Hökümə Cəlilova) adlı üç oğlu olan gənc bir ailə və bu ailənin, uşaqların təlim-tərbiyəsi ilə bağlı qayğıları durur. Filmdə əsas rolları Emil Pənahov, Ramin Aslanov, Hökümə Cəlilova,  Məmməd Məmmədov, Şükufə Yusupova və Leyla Bədirbəyli ifa edirlər.

Məzmun
------

Film çox yığcam, adi həyat hadisələrindən ibarət bir süjetə malikdir. Onun mərkəzində Asif (Emil Pənahov), Vasif (Ramin Aslanov) və Ağasif (Hökümə Cəlilova) adlı üç oğlu olan gənc bir ailə və bu ailənin, uşaqların təlim-tərbiyəsi ilə bağlı qayğıları durur. Ata (Məmməd Məmmədov) vaxtının çoxunu iş yerində keçirdiyindən övladlarının tərbiyəsini ana (Şükufə Yusifova) öz öhdəsinə götürmüşdür. O, oğlanlarını dəbdə olan "tərbiyə üsulları" ilə böyütmək fikrindədir. Ana xüsusi cədvəl tərtib edir: uşaqlar musiqi və idmanla məşğul olmalı, xarici dil, süfrə arxasında, böyüklərin yanında davranmaq qaydalarını öyrənməlidirlər. Nənənin (Leyla Bədirbəyli) hərdən eşidilən etirazı evdə ancaq qanqaralığa səbəb olur. Atalarının gəlişi isə uşaqlar üçün əsl toy-bayrama çevrilir.

Filmdəki hadisələr də məhz Asif, Vasif, Ağasifin ataları ilə gəzintiyə çıxdıqları zaman baş verən "sərgüzəştlər", daha doğrusu, ortancıl qardaşın "əyləncələri" ətrafında cərəyan edir...

Film haqqında
-------------

Film 2-ci kateqoriyaya layiq görülüb.

Filmin üzərində işləyənlər
--------------------------

Rejissor: Elmira Əliyeva

Filmin direktoru: Arif Səfərov

Quruluşçu rejissor: Rasim İsmayılov

Quruluşçu operator: Aleksandr Melkumov

Səs operatoru: Kamal Seyidov  

Ssenarist: Nadejda İsmayılova  

Rəssam: Məmməd Hüseynov  

Bəstəkar: Ruhəngiz Qasımova

Rollarda
--------

Məmməd Məmmədov - Ata

Şükufə Yusupova - ana

Leyla Bədirbəyli — nənə

Nəzri Babayeva - Gözəl Lalə

Ramiq Həsənov - Nadir

Nərgiz Cəfərli - Nərgiz

Zaur Mənsirov - Zaur

Emil Pənahov — Asif  

Ramin Aslanov — Vasif  

Hökümə Cəlilova — Ağasif

Məmməd Məmmədov — Riyad  

Şükufə Yusupova — Dilarə

Ramiz Əzizbəyli - milis nəfəri

İstinadlar
----------

1. ↑  "Asif, Vasif və Ağasif"in macəraları: Nadejda İsmayılova filmin kadrarxası məqamlarından danışır: [rejissor Rasim İsmayılovun filmi haqqında] //Azadlıq.- 2015.- 19 yanvar.- s.14.
2. ↑  Aydın Kazımzadə. Azərbaycan kinosu — 1 (filmlərin izahlı kataloqu (1898-2002)). Bakı: 2003, səh. 110-111
3. ↑  *Gültəkin ƏLƏSGƏR.* "Azərbaycan kinosunun 3 məşhur qəhrəmanı: biri xristianlığı qəbul edib, biri məsciddə çalışır, digəri..." (az.). yknews.az. 5.6.2014 — 12:31. İstifadə tarixi: 2014-08-09.[*ölü keçid*]
4. ↑  "https://www.youtube.com/Asif, Vasif, Ağasif Azərbaycan dilində. İstifadə tarixi: 21.03.2023". 2023-03-20 tarixində arxivləşdirilib. İstifadə tarixi: 2023-03-20.

Mənbə
-----

Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 288; 311-312.

Həmçinin bax
------------

Azərbaycan filmlərinin siyahısı  

1983-cü ilin Azərbaycan filmləri  

1980-ci illər Azərbaycan filmlərinin siyahısı